Kvalitetsstandarder personlig pleje og praktisk hjælp 2014 
Sagsfremstilling 
40.    Kvalitetsstandarder personlig pleje og praktisk hjælp 2014  
                                                                                                                        Åbent 
Sagsnr.: 326-2013-53664       J.nr.: 27.36.04            Sandra Nørgaard.: 326-2014-85552 
  
[adresse] 
Kommunalbestyrelsen skal årligt udarbejde kvalitetsstandarder for ydelser bevilliget efter Serviceloven, herunder 
pleje, praktisk hjælp, træning etc. 
Kvalitetsstandarderne formidler de politiske beslutninger om mål og prioritering, og fastsætter serviceniveauet for 
den konkrete hjælp. 
Kvalitetsstandarderne kan benyttes som oplysning til borgerne om, hvilke muligheder de har for hjælp. Dette skaber 
gennemsigtighed, hvilket giver mulighed for dialog, forventningsafstemning samt styrker borgernes retssikkerhed. 
Kvalitetsstandarderne bruges som ledelsesredskab, der sikrer sammenhæng mellem de mål, som politikerne 
fastsætter, de konkrete afgørelser der træffes i forhold til den enkelte borger, samt de ydelser der faktisk leveres i 
borgerens hjem.  
Desuden er kvalitetsstandarderne et redskab i det daglige arbejde i forbindelse med tildeling af ydelser og levering 
af hjælp samt opfølgning og tilsyn med hjælpen. 
I de enkelte kvalitetsstandarder er det synliggjort, hvad borgeren kan forvente i forhold til bevilling af en ydelse, men 
også ud fra hvilke kriterier borgeren kan bevilliges hjælp, samt hvilke krav der stilles til borgeren. 
Kvalitetsstandarderne indgår som en del af den kontrakt, der indgås med de enkelte leverandører, der skal levere 
hjælpen, da der stilles krav om ensartet serviceniveau til borgerne uanset bopæl og valg af leverandør. 
Ved godkendelse af budget 2014 er der ikke truffet beslutning om hverken serviceudvidelse eller forringelse, hvorfor 
det fremsendte forslag til standarder udelukkende indeholder administrative tilpasninger i forhold til 2013. 
Der verserer pt. en klagesag i en anden kommune om legalitet af at visitere til udbringning af mad, hvor et af 
visitationskriterierne er en større generel gruppe (pensionister). Afgørelsen på den sag kan have indflydelse på 
Kalundborg Kommunes kvalitetsstandard vedr. Madservice. 
  
BEHANDLING 
Direktionen, Ældre- og Sundhedsudvalget, Ældrerådet, Handicaprådet, Ældre- og Sundhedsudvalget, 
Økonomiudvalget, Kommunalbestyrelsen. 
  
INDSTILLING 
Visitations- og hjælpemiddelchefen indstiller 
l at kvalitetsstandarderne godkendes 
· At stillingtagen til eventuelle ændringer angående kvalitetsstandard for madservice afventer udfald af klagesagen. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 18. november 2013: 
Direktionen vedtog at anbefale Visitations- og hjælpemiddelchefens indstilling. 
Ældre- og Sundhedsudvalgets møde den 2. december 2013: 
Udvalget drøftede forslaget og bad administrationen udarbejde et nyt forslag på baggrund af drøftelsen. 
  
Administrativ tilføjelse den 9. december 2013: 
Administrationen fremsender forslag til kvalitetsstandard, der er tilrettet på baggrund af drøftelsen i udvalget. 
  
BEHANDLING 
Ældre- og Sundhedsudvalget, Økonomiudvalget, Kommunalbestyrelsen, Handicaprådet, Ældrerådet, 
Økonomiudvalget, Kommunalbestyrelsen. 
Ældre- og Sundhedsudvalgets møde den 13. januar 2014: 
Udvalget vedtog at anbefale, at de tilrettede kvalitetsstandarder godkendes. 
  
Administrativ tilføjelse den 20. januar 2014: 
Statsforvaltningen har i en konkret sag fra en anden kommune udtalt, at kommunen ikke med hjemmel i lovgivningen 
kan tilbyde madservice til alle pensionister, men at der skal foretages en konkret, individuel vurdering i hvert enkelt 
tilfælde. På baggrund af ovenstående fremsendes ny indstilling fra Direktionen vedr. madservice: 
  
Direktionen anbefaler at Kvalitetsstandard for Madservice godkendes med følgende ændringer: I punkt 4 udgår ”Alle 
former for pensionister”, og det tilføjes, at ”Madservice bevilges ud fra en konkret individuel vurdering”. 
Økonomiudvalgets møde den 22. januar 2014: 
Udvalget vedtog at anbefale Ældre- og Sundhedsudvalgets indstilling, med tilføjelse af Direktionens indstilling af 20. 
januar 2014. 
Kommunalbestyrelsens møde den 29. januar 2014: 
Kommunalbestyrelsen vedtog at sende forslaget til Kvalitetsstandard personlig pleje og praktisk hjælp til høring i 
Handicaprådet og Ældrerådet. 
Handicaprådets møde den 18. februar 2014: 
Rådet vedtog at anbefale, at kvalitetsstandarderne godkendes, idet det bemærkes, at der alle steder i teksten bør 
refereres til borgere, og ikke specifikt til ældre borgere. 
Ældrerådets møde den 24. februar 2014: 
Ældrerådet anbefaler kvalitetsstandarderne godkendt. 
Dog skal det bemærkes, at man under kompetencekrav til leverandør på side 12 og 14 bør tilføje pædagogisk 
personale. 
Ældre- og Sundhedsudvalgets møde den 5. marts 2014: 
Udvalget vedtog at anbefale Handicaprådets indstilling. 
  
Administrativ tilføjelse den 12. marts 2014: 
Statsforvaltningen har anmodet Kalundborg Kommune om en udtalelse, herunder at oplyse, hvad Statsforvaltningens 
udtalelse til Helsingør Kommune giver Kalundborg Kommune anledning til. Administrationen har orienteret 
Statsforvaltningen om, at sagen er under behandling. Når der er vedtaget en kvalitetsstandard, vil administrationen 
svare Statsforvaltningen at kvalitetsstandarden er blevet ændret, således at den lever op til afgørelsen fra Tilsynet til 
Helsingør Kommune. 
Økonomiudvalgets møde den 18. marts 2014: 
Udvalget vedtog at anbefale Ældre- og Sundhedsudvalgets indstilling. 
  
Bilag 
  
  
  
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling. 
Tilrettet udkast  Kvalitetsstandard 2014 
326-2013-367858 
